BATA-INdia
52వారాల గరిష్టానికి బాటా ఇండియా షేర్లు
ముంబయి,ఆగస్టు 4: బాటా ఇండియా 52వారాల గరిష్టస్థాయికి చేరిం ది. రూ.611గా షేర్ల విక్రయం జరిగి బిఎస్‌ఇలో ఉదయం ట్రేడింగ్‌ లోనే ఐదుశాతం పెరిగింది. కంపెనీ వార్షిక పద్ధతిలో నికరలాభం 20 శాతంపెంచుకుని 60.4కోట్లుగా ప్రకటించింది. పాదరక్షలు, విడిభాగా ల బిజినెస్‌లో ఉన్న సంస్థ నికరలాభం గత ఏడాది 50.5 కోట్లు మాత్రమే. కంపెనీ నికరఅమ్మకాలు ఈత్రైమాసికంలో పదిశాతంపెరిగి రూ.675కోట్ల నుంచి రూ.743కోట్లకు చేరాయి. కంపెనీ నిర్వహణ మార్జిన్‌ కూడా 13.7నుంచి 14.3 శాతానికి మెరుగుపడింది.
కంపెనీ స్థూల మార్జిన్‌ ఒకటిశాతం మెరుగుపడింది. విలువలుజోడించిన ఉత్ప త్తులు ప్రవేశపెట్టడంతో ఇదిసాధ్యం అయిందని బాటా ఇండియా వెల్లడించింది. లైఫ్‌స్టైల్‌ సెగ్మెంట్‌పై కంపెనీ ఎక్కువ దృష్టిపెట్టింది. పదిశాతం స్టోర్‌ విక్రయాలు పెరిగాయి. మరో 40 కొత్తస్టోర్లను ఏర్పాటు చేసి 15శాతంవృద్ధిని రిటైల్‌టర్నోవర్‌లో సాధిస్తామని వెల్లడించింది. ఉదయానికే కంపెనీ స్టాక్‌ 4.5శాతం పెరిగి రూ.610గానిలిచింది. మొత్తం 2.27మిలియన్ల వాటాలు ఎన్‌ఎస్‌ఇ,బిఎస్‌ఇల్లో చేతులుమారాయి.
====